kardosdrur/scandi-wiki huggingface dataset:
Psilocybinsvampe

Psilocybinsvampe er en betegnelse for visse arter af svampe, der indeholder psykoaktive stoffer, fx psilocybin. Stofferne virker hallucinogene og psykedeliske. De fleste psilocybinsvampe tilhører slægten Psilocybe (nøgenhat), hvor flere arter netop indeholder stoffet psilocybin. En del psilocybinsvampe tilhører dog andre slægter og indeholder andre stoffer. Psilocybinsvampe af slægten Psilocybe har forskelligt indhold af psilocybin. Deres indhold varierer fra ca. 0,5% til 2% af tørvægten. Dette kommer an på både vækstforhold og art. Der findes flere arter a psilocybinsvampe i Danmark, Psilocybe semilanceata eller på dansk: spids nøgenhat samt Psilocybe cyanescens blånende nøgenhat og Psilocybe fimetaria prægtig nøgenhat.

Historie 
Psilocybinsvampe vokser over hele verden og har været kendt i lang tid før vores tidsregning. Allerede 500-1000 år f.kr. har mennesker tegnet svampe i religiøse sammenhænge på sten. I mange lande har svampene været en vigtig del af religiøse ceremonier og ritualer. Svampene har i sådanne tilfælde haft en guddommelig status, og i Mexico troede man på en gud der blev kaldt Piltzintecuhtli, som var guden af alle hallucinogener, specielt den hellige svamp. Brugen af psilocybinsvampe har stået på i næsten hele verden lige siden, selvom det i mange lande nu er blevet ulovligt. Psilocybinsvampe har siden 2001 været ulovlige at besidde i Danmark.

Brugen 
Svampene bliver meget sjældent misbrugt, da rusen er mentalt udmattende og der hurtigt opbygges en tolerance der fjerner effekten ved hyppig brug.

Noter

Kilder og eksterne henvisninger 
 netstof.dk: Svampe. Læst 14. okt. 2013.
 hallucinogen.dk: Psilocybinsvampe  Læst 14. okt. 2013.
 A Man Injected Magic Mushroom 'Tea' Into His Veins, And Fungus Grew Inside Him. ScienceAlert 2021

Bladhat-ordenen
Jan Schaffrath

Jan Schaffrath (født 17. september 1971 i Berlin, Tyskland) er en tidligere tysk professionel cykelrytter og tidligere sportslig leder på Team High Road.

Den 1,87 meter høje Schaffrath blev professionel på Deutsche Telekom i 1997, og var en trofast hjælperytter for holdet i ni sæsoner. Sammen med Erik Zabel, Jan Ullrich, Rolf Aldag og Steffen Wesemann, var han en af de store kontinuitetsbærere på Telekom i denne periode. Schaffrath var ofte en af Zabels vigtigste hjælpere, og gennem at køre udbrud ind og holde feltet samlet ind mod opløbet bidrog han til mange af Zabels utallige sejre i den rosa trøje.

Schaffrath deltog 3, 2 og 1 gange i henholdsvis Vuelta a España, Giro d'Italia og Tour de France. I Touren endte han på en 139. plads sammenlagt i 1999. Han går ofte under kaldenavnet Schaffi.

Efter sæsonen 2005 stoppede Jan Schaffrath overraskende på holdet og fulgte med sin gode ven Zabel til Team Milram, hvor han 1. januar 2006 blev sportslig leder. 17. oktober samme år, blev Schaffrath løst fra kontrakten på grund af personlige årsager. Kun en dag senere blev det offentliggjort at han havde fået nyt job som sportslig leder på T-Mobile Team,  en stilling han har haft siden.

Kilder

Eksterne henvisninger 

Mandlige cykelryttere fra Tyskland
Personer fra Berlin
Committee to Protect Journalists

Committee to Protect Journalists (CPJ) er en uafhængig og ideel organisation baseret i New York i USA, som arbejder for pressefrihed.

Organisationen blev grundlagt af en gruppe amerikanske udenrigskorrespondenter i 1981, som svar på trakasering af journalister fra autoritære regimer.

Hvert år udgiver organisationen en liste over journalister som har mistet livet under arbejdet over hele verden.

CPJ er også en af grundlæggerne af International Freedom of Expression Exchange

Eksterne henvisninger 

Committee to Protect Journalists

Organisationer fra USA
Brandon Flowers

Brandon Richard Flowers (født 21. juni 1981) er sanger og keyboardspiller i det Las Vegas-baserede post-punk-band The Killers.

Tidlige liv 
Flowers, det yngste af seks børn, blev født den 21. Juni 1981, i Henderson, Nevada uden for Las Vegas af forældre med litausk og skotsk baggrund. Han har en storebror og fire storesøstre. Flower's familie boede i Henderson til han var 8 år gammel, hvor de flyttede til Nephi, Utah. Brandon levede i Nephi indtil hans første år i high school, hvor han flyttede tilbage til Las Vegas. Hans mor gik derhjemme og passede huset, og hans far arbejdede i en grøntbutik. Hans forældre opdrog ham og resten af hans familie som aktive medlemmer af Jesu Kristi Kirke af Sidste Dages Hellige.

Karriere 
Efter at Flowers droppede ud af college, var han i en kort periode på Gold Coast Hotel And Casino i Las Vegas. I 2001 blev han droppet af det første band, han var medlem af, et Synth Pop-band ved navn The Blush Response, fordi han nægtede at flytte med resten af bandet til Los Angeles, Californien. Kort tid efter var Brandon tilskuer til en Oasis koncert. Dér gik det op for ham, at han ville droppe idéen om et keyboard-band, og lave et rigtigt rockband. Derfor begyndte han at søge efter en guitarist.

Eksterne henvisninger 

 

Sangere fra USA
Musikere fra USA
The Killers
The Jerusalem Post

The Jerusalem Post er en israelsk avis, som bliver udgivet dagligt på engelsk i broadsheet. Avisen blev grundlagt 1. december 1932 af Gershon Agron som The Palestine Post. Mens de daglige opslag (titusindvis) ikke nærmer sig de største hebraiske aviser, har The Jerusalem Post en meget større rækkevidde, da indholdet i vidt omfang har en international vinkel.

Referencer

Eksterne links 
 The Jerusalem Post – Hjemmesideudgave 
 The Palestine Post  – komplet søgbart indhold 1932–1950

Aviser fra Israel
Aviser på engelsk
Jerusalem
Etableret i 1932
Leptis Magna

Ruinbyen Leptis Magna (eller Lepcis Magna; arabisk Lebda) ligger ca. 120 km øst for Tripoli i dagens Libyen. Byen blev antagelig grundlagt af fønikerne omkring 1100 f.Kr. og fik en betydeligere rolle, efter at Karthago blev en magtfaktor i Middelhavsområdet i 300-tallet f.Kr.

Romersk by 
Efter den tredje puniske krig 146 f.Kr. blev Leptis Magna en del af Romerriget, selv om den fra ca. 200 f.Kr. havde haft stor grad af selvstændighed. Selvstændigheden varede til Tiberius' regeringstid, da byen blev en del af den romerske provins Africa Terra, hvor den snart blev en af de vigtigste handelsbyer. Byens betydning voksede under Septimius Severus' kejsertid (193-211). Septimus var født og opvokset her og bidrog til byens vækst. Den blev på den tid regnet som den tredjevigtigste by i den afrikanske provins efter Alexandria og Karthago.

Byen mistede sin betydning i 200-tallet e.Kr., da handelen aftog under en økonomisk nedgangstid. Ved midten af 300-tallet var store dele af byen forladt, og i 439 havnede byen og det øvrige Tripolitanienområde i vandalernes magt, og bymurene blev revet ned på kong Geiseriks ordre. I 523 blev byen yderligere ødelagt af berberne, før den byzantinske kejser Justinian erobrede området 10 år senere. I ca. 120 år var byen en beskeden byzantinsk provinshovedstad, før den blev forladt omkring 650.

Ruinerne 
I dag står ruinerne af Leptis Magna som et af de mest omfattende og imponerende byanlæggelser fra romersk tid med amfiteater, tempel og romerske bade. Byen blev derfor i 1982 optaget på UNESCOs Verdensarvsliste for Afrika.

Under udgravningerne til en villa i byen i september 2000 fandt tyske arkæologer fem farverige mosaikker på ni meter. De viser en jæger, som nærmer sig en hjort, fire unge, som slås med en tyr og en gladiator, som hviler, mens han betragter sin slagne modstander. Mosaikkerne blev fundet på væggen i badehuset i en romersk villa i Wadi Lebda. Arkæologerne karakteriserede fundet som et af de fineste, der var gjort.

Kilder

Eksterne henvisninger 

Libyen
Verdensarvsområder i Afrika
Romerske byer
Fønikien
Oldtidsbyer
Brødeskov Station

Brødeskov Station er en dansk jernbanestation ved Nørre Herlev. Den blev åbnet i 1950 i forbindelse med Frederiksværkbanens nye linjeføring.

Referencer

Eksterne henvisninger

Lokaltog
danskejernbaner.dk: Brødeskov Station

Stationer på Frederiksværkbanen
Bygninger, konstruktioner og anlæg i Hillerød Kommune
Vejle Stadsarkiv

Vejle Stadsarkiv er forvaltningsarkiv for Vejle Kommune i henhold til Arkivlovens § 7 og lokalhistorisk arkiv for Vejle by. Arkivet fungerer som Vejle Kommunes fælles dokumentations- og videnscenter, der dokumenterer begivenheder og forhold i Vejle Kommune i fortid og nutid. For at kunne det indsamler og opbevarer arkivet papirer, e-arkiver, fotografier, film, lydoptagelser med videre, der fortæller om og dokumenterer Vejleegnens historie.

Arkivets viden og dokumentation stilles til rådighed for alle interesserede på arkivets læsesal efter arkivlovens regler om tilgængelighed.

Materiale og viden stammer fra kommunens forskellige forvaltninger og institutioner samt fra foreninger, virksomheder, og enkeltpersoner m.fl., der afleverer deres arkivalier med videre til stadsarkivet

Eksterne henvisninger 
 Vejle Stadsarkiv

Danmarks arkiver og arkivalier
Stadsarkiv
Gørløse Station

Gørløse Station er en dansk jernbanestation i Gørløse. Den blev åbnet i 1950 i forbindelse med Frederiksværkbanens ændrede linjeføring dette år. 

Stationsbygningen nedrevet Oktober 2012 det skete i forbindelse med en udvidelse af omfartsvejen og med udvidet 15 minutters busdrift til og fra Gørløse.

Eksterne henvisninger

Lokaltog

Stationer på Frederiksværkbanen
Bygninger, konstruktioner og anlæg i Hillerød Kommune
Borupgård Trinbræt

Borupgård Trinbræt var et trinbræt syd for Borup i Gørløse Sogn. Den blev anlagt i 1950 som erstatning for den gamle Harløse-Freerslev rutes Borup Trinbræt der blev oprettet 1900. Dette trinbræt lå omtrent lige nord for nutidens Borup. Sidesporet (nu nedlagt) til Borup Teglværk blev anlagt i 1898 fra det gamle trinbræt, men blev sløjfet og ført fra den nye Borupgård Trinbræts spor da denne blev oprettet. Trinbrættet blev nedlagt 11. januar 2009.

Stationer på Frederiksværkbanen
Skævinge
Nedlagte jernbanestationer i Danmark
Skævinge Station

Skævinge Station er en dansk jernbanestation i Skævinge opført i 1897. Ligesom alle de oprindelige stationer på Frederiksværkbanen er den tegnet af arkitekten Vilhelm Holck.

Skævinge Station var én (ud af flere) af de stationer, der optrådte som Korsbæk Station i tv-serien Matador. Et stationsskilt med "Korsbæk" fandtes i stationen til 2006, hvor det blev købt af en samler.

Stationen havde oprindeligt både billetsalg, postkontor og ventesal, men er i dag lukket.

Skævinge station har flere gange optrådt i gamle danske film Blandt andet: Soldaterkammerater på sjov og Bussen.

Referencer

Eksterne henvisninger 

 Lokaltog

Stationer på Frederiksværkbanen
Station
Grimstrup Trinbræt

Grimstrup Trinbræt er et dansk trinbræt i Grimstrup. Det åbnedes i 1897. I 1915 blev der opført en kartoffelmelsfabrik der blev en af banens faste godskunder.

Kilde

Eksterne henvisninger 
 Lokaltog

Stationer på Frederiksværkbanen
Bygninger, konstruktioner og anlæg i Halsnæs Kommune
Ølsted Station

Ølsted Station er en dansk jernbanestation i Ølsted. Den blev åbnet i 1897.

Ekstern henvisning 

Stationer på Frederiksværkbanen
Bygninger, konstruktioner og anlæg i Halsnæs Kommune
Kregme Station

Kregme Station er en dansk jernbanestation i Kregme.

Eksterne henvisninger
Lokaltog

Stationer på Frederiksværkbanen
Bygninger, konstruktioner og anlæg i Halsnæs Kommune
Sabratha

Ruinbyen Sabratha (, Jamahiriya) er en tidligere fønikisk og romersk by i det nordvestlige Libyen, ca. 70 km vest for hovedstaden Tripoli i Zawiadistriktet.

Den moderne by Sabratha, samme sted, har ca. 100.000 indbyggere.

Historie 

Byen og havnen blev grundlagt ca. 500 f.v.t.. som en fønikisk handelsplads for varer fra det indre af Afrika. Sabratha blev siden en del av det kortvarige numidiske Masinissarige før det kom under romersk kontrol. Kejser Septimius Severus var fra nabobyen Leptis Magna og begunstigede både hjembyen og Sabratha i sin regeringstid.
Sabratha, Leptis Magna og Oea var byer i den antikke provins Tripolitania

Byen blev skadet under flere jordskælv i 300-tallet, særlig i 365. Byzantinske guvernører genrejste byen i 500-tallet, men handlen var allerede da flyttet til andre steder.

Foruden  fra slutningen af 200-tallet, har Sabratha templer tilegnet Liber Pater, Serapis, Hercules og Isis. Her findes også en justiniansk basilika og mosaikgulve som er karakteristiske for den romerske overklasse i Nordafrika.

I juli 2016 blev alle fem verdensarvssteder i Libyen, herunder de arkæologiske udgravninger i Sabratha, placeret på UNESCO's liste over truet verdensarv.

Referencer

Eksterne henvisninger 

 caravanserai-tours.com

Verdensarvsområder i Afrika
Byer og territorier i Romerriget
Fønikien
Oldtidsbyer
Ll. Kregme Trinbræt

Ll. Kregme Trinbræt er et dansk trinbræt i Lille Kregme. Det blev åbnet i 1964 som erstatning for det nedlagte Kregme Kirkesti trinbræt (åbnet 1924), der lå en smule sydligere end det nuværende.

Eksterne henvisninger

Lokaltog

Stationer på Frederiksværkbanen
Bygninger, konstruktioner og anlæg i Halsnæs Kommune
Frederiksværk Station

Frederiksværk Station er en dansk jernbanestation i Frederiksværk. Stationsbygningen er fra 1897 og er tegnet af arkitekten Vilhelm Holck. Den har billetsalg, ventesal og toilet.

Eksterne henvisninger 

 Salgssteder  hos Lokaltog.
 Frederiksværk Station på dsb.dk

Stationer på Frederiksværkbanen
Station
Hanehoved Trinbræt

Hanehoved Trinbræt er et trinbræt i Hanehoved ved Frederiksværk. Det åbnedes i 1922.

Eksterne henvisninger 

Stationer på Frederiksværkbanen
Bygninger, konstruktioner og anlæg i Halsnæs Kommune
Melby Station

Melby Station er en dansk jernbanestation i Melby. Den blev åbnet i 1916 i forbindelse med Frederiksværk-Hundested Jernbanes åbning. Stationsbygningen blev nedrevet i maj 2020.

Eksterne henvisninger

Lokaltog

Stationer på Frederiksværkbanen
Melby (Halsnæs Kommune)
Dyssekilde Station

Dyssekilde Station er en dansk jernbanestation ved Torup. Stationen blev åbnet 1916 og er opkaldt efter den nærliggende Dyssekildegård. Grunden til at den ikke er opkaldt efter den mere nærliggende landsby Torup er sandsynligvis at der allerede eksisterede en Thorup Station på Thisted-Fjerritslev Jernbanen i Thy.

I dag har Torup Bogby kontor og antikvariat i stueetagen, og på første sal ligger der et kontorfællesskab.

Henvisninger

Kilde

Eksterne henvisninger 

 Lokaltog

Stationer på Frederiksværkbanen
Bygninger, konstruktioner og anlæg i Halsnæs Kommune
Østerbjerg Trinbræt

Østerbjerg Trinbræt er et trinbræt med læssespor i Tømmerup som blev åbnet i 1916. I 1965 blev der anlagt krydsningsspor ved trinbrættet.

Kilde

Eksterne henvisninger 

Stationer på Frederiksværkbanen
Bygninger, konstruktioner og anlæg i Halsnæs Kommune
Vibehus Trinbræt

Vibehus Trinbræt er et trinbræt med sidespor i Vibehus som blev åbnet i 1916.

Kilde 
 

Stationer på Frederiksværkbanen
Bygninger, konstruktioner og anlæg i Halsnæs Kommune
Hundested Station

Hundested Station er en dansk jernbanestation med remiser i Hundested som blev åbnet 1916.

Kilde

Eksterne henvisninger 

 Lokaltog

Stationer på Frederiksværkbanen
Station
Hundested Havn Station

Hundested Havn Station er en dansk jernbanestation i Hundested. Havnebanen blev anlagt 1923 og i 1928 blev der ført spor til Hundested-Rørvig færgen, så passagerer kan stå af direkte ved færgens anløbsplads. I 1938 blev etableret spor til Hundested-Grenå færgen.

Kilde

Eksterne henvisninger 

 Lokaltog

Stationer på Frederiksværkbanen
Havn Station
Slotspavillonen Station

Slotspavillonen Station er en dansk jernbanestation i Hillerød.

Eksterne henvisninger 

 Lokaltog

Stationer på Gribskovbanen
Bygninger, konstruktioner og anlæg i Hillerød
Transport i Hillerød
Superligaen 2004-05

Superligaen 2004-05 var den 15. sæson siden oprettelsen af ligaen. Den blev administreret af DBU og fandt sted fra 24. juli 2004 til 19. juni 2005.

Brøndby IF fik med førstepladsen en plads i kvalifikationen til UEFA Champions League, mens andenpladsen FC København kom i UEFA Cuppen Desuden kvalificerede de fire højest placerede hold sig til Royal League. De to lavest placerede Herfølge BK og Randers FC rykkede ned i 1. division.

Stillingen

Topscorere

Eksterne henvisninger 
 SAS Ligaen 2004-05  hos DBU
 Slutstillingerne 2004/05 fra danskfodbold.com – DBUs Officielle Statistikere
 Kampoversigt på NetSuperligaen 
 Peders Fodboldstatistik 

2004-05
Fodboldsæson 2004-05
Gribsø Station

Gribsø Station er et dansk trinbræt på Gribskovbanen, der er beliggende ved Store Gribsø i midten af Gribskov. Trinbrættet ligger 7,1 km. nordøst for Hillerød St., og nabostationerne er Slotspavillonen St. mod syd og Kagerup St. mod nord. Trinbrættet blev indviet 20. januar 1880 som en del af banens første etape mellem Hillerød St. og Græsted St.

Driften varetages af Lokaltog A/S, der delvist er ejet af trafikselskabet Movia. Trinbrættet betjenes af linjen 960R mellem Hillerød og Tisvildeleje, og der er afgange én gang i timen hele ugen.

Eksterne henvisninger 
 Lokaltog

Referencer 

Stationer på Gribskovbanen
Bygninger, konstruktioner og anlæg i Hillerød Kommune
Mårum Station

Mårum Station er en dansk jernbanestation i Gribskov.

Eksterne henvisninger 

Lokaltog

Stationer på Gribskovbanen
Bygninger, konstruktioner og anlæg i Gribskov Kommune
Saltrup Station

Saltrup Station er en dansk jernbanestation i Saltrup.

Eksterne henvisninger 

Lokaltog

Stationer på Gribskovbanen
Bygninger, konstruktioner og anlæg i Gribskov Kommune
Græsted Syd Station

Græsted Syd Station er en dansk jernbanestation i Græsted. Tidligere hed stationen Pibemose.

Eksterne henvisninger 

 Lokaltog

Stationer på Gribskovbanen
Syd Station
Græsted Station

Græsted Station er en dansk jernbanestation på Gribskovbanen i Græsted.

Nordsjællands Jernbaneklub har hjemsted i tilknytning til stationen, hvorfra der køres med veterantog visse weekender og helligdage. Desuden arrangeres Græsted Veterantræf hvert år i pinsen umiddelbart ved stationen.

Galleri

Eksterne henvisninger 
 Lokaltog

Stationer på Gribskovbanen
Station
Pårup Station

Pårup Station er en jernbanestation ved Pårup i Nordsjælland.

Den oprindelige stationsbygning var tegnet af S.P.C. Bendtsen. Bygningen blev nedrevet i 1984.

Referencer

Eksterne henvisninger 

Stationer på Gribskovbanen
Heinrich Wenck
Bygninger, konstruktioner og anlæg i Gribskov Kommune
Fjellenstrup Station

Fjellenstrup Station er en dansk jernbanestation i Fjellenstrup.

Eksterne henvisninger
Lokaltog

Stationer på Gribskovbanen
Bygninger, konstruktioner og anlæg i Gribskov Kommune
Gilleleje Station

Gilleleje Station er en dansk jernbanestation beliggende midt i byen Gilleleje i Nordsjælland.

Stationen er endestation for Gribskovbanen fra Hillerød og Hornbækbanen fra Helsingør. Den åbnede i 1896. Begge baner drives af jernbaneselskabet Lokaltog, der kører hyppige lokaltog fra stationen til Hillerød og Helsingør. Der er gennemgående drift, sådan at togene fra den ene bane fortsætter ad den anden og omvendt.

Stationsbygningen er opført efter tegninger af Heinrich Wenck. Bygningen rummer billetsalg, ventesal og toilet.

Historie 

Den første station i Gilleleje åbnede den 14. maj 1896 som den nordlige endestation for Gribskovbanen fra Hillerød, da Gribskovbanen blev forlænget fra Græsted til Gilleleje.

I 1916 kom der også forbindelse fra Gilleleje til Helsingør, da Hornbækbanen blev forlænget fra Hornbæk til Gilleleje. Fra åbningen i 1916 fungerede trinbrættet Østerport dog som endestation for Hornbækbanen i Gilleleje, da der ikke kunne opnås enighed med Gribskovbanen om en ny fælles station. Det lykkedes dog til sidst, og den nye fælles station blev indviet den 16. januar 1918. I forbindelse hermed blev stationen flyttet et kort stykke med vest, og der blev opført en ny og større stationsbygning. Den oprindelige stationsbygning blev i første omgang stående men blev revet ned i 1961.

Indtil 1959 forbandt en havnebane Gilleleje Station med Gilleleje Havn.

Arkitektur 

Gilleleje Stations anden og nuværende stationsbygning er opført efter tegninger af arkitekten Heinrich Wenck, der var DSB's ledende arkitekt fra 1894 til 1921.

Faciliteter 
Stationsbygningen rummer billetsalg, ventesal og toilet.

Trafik 

Stationen betjenes af tog fra jernbaneselskabet Lokaltog, der kører hyppige lokaltog mellem Gilleleje og henholdsvis Hillerød og Helsingør. Der er gennemgående drift, sådan at togene fra den ene bane fortsætter ad den anden og omvendt.

Referencer

Eksterne henvisninger 

 Lokaltog
 Gilleleje Station på dsb.dk

Stationer på Gribskovbanen
Stationer på Hornbækbanen
Heinrich Wenck
Station
Duemose Station

Duemose Station er et dansk trinbræt i udkanten af Gribskov.

Eksterne henvisninger
Lokaltog

Stationer på Gribskovbanen
Bygninger, konstruktioner og anlæg i Gribskov Kommune
Laugø Station

Laugø Station var et dansk trinbræt på Gribskovbanen, der lå i Laugø i Gribskov Kommune. Det blev oprettet 15. maj 1931. Trinbrættet, der havde meget få passagerer, blev nedlagt d. 12. december 2021, hvor det blev erstattet af den nye Troldebakkerne Station.

Noter 

Stationer på Gribskovbanen
Bygninger, konstruktioner og anlæg i Gribskov Kommune
Etableret i 1931
Ophørt i 2021
Ørby Station

Ørby Station er et dansk trinbræt i Ørby.

Eksterne henvisninger 

Stationer på Gribskovbanen
Bygninger, konstruktioner og anlæg i Gribskov Kommune
Vejby Station

Vejby Station er en dansk jernbanestation i Vejby.

Eksterne henvisninger 

 Lokaltog

Stationer på Gribskovbanen
Bygninger, konstruktioner og anlæg i Gribskov Kommune
Holløse Station

Holløse Station er et dansk trinbræt i Holløse.

Eksterne henvisninger 

 Lokaltog

Stationer på Gribskovbanen
Bygninger, konstruktioner og anlæg i Gribskov Kommune
Godhavn Station

Godhavn Station er et trinbræt i Tisvilde.

Eksterne henvisninger 

Stationer på Gribskovbanen
Tisvilde
Tisvildeleje Station

Tisvildeleje Station er en dansk jernbanestation i Tisvildeleje, og er endestation på Gribskovbanens Tisvildelejegren i Nordsjælland, tæt på Sjællands nordkyst og Tisvildeleje Strand.

På et af stationens spor stod der i en årrække en gammel jernbanevogn med navnet Kulturtoget, der blev benyttet til kunstnerkollektivet Kanonhalløjs sommerrevyer og andre forestillinger. 15. februar 2016 blev vognen udsat for en formodet påsat brand, hvor den udbrændte.

Galleri

Eksterne henvisninger 

 Lokaltog

Noter 

Stationer på Gribskovbanen
Station
Grønnehave Station

Grønnehave Station er en dansk jernbanestation i den nordlige del af Helsingør. Stationen ligger på  Hornbækbanen mellem Helsingør og Gilleleje og betjenes af tog fra Lokaltog.

Stationsbygningen bliver i dag brugt til et kontorfællesskab for kreative virksomheder indenfor grafisk design, 3-D animation, webudvikling, strategi og PR. Kontorfællesskabet hedder STATIONEN.

Historie 

Stationen åbnede i 1906 som endestation på den nyåbnede Helsingør-Hornbæk Jernbane (HHB). Fra 1908 blev alle togene på Hornbækbanen dog videreført fra Grønnehave Station ad havnebanen langs Helsingør Havn til en holdeplads i gaden ved siden af Helsingør Station.

I 1952 blev Grønnehave station ombygget, og alle spor blev flyttet fra nord til syd for stationsbygningen, blandt andet fordi fabrikken Tretorn havde brug for plads til udvidelse.

Noter

Eksterne henvisninger

STATIONEN
Lokaltog

Stationer på Hornbækbanen
Stationer i Helsingør Kommune
Marienlyst Station

Marienlyst Station er en dansk jernbanestation i udkanten af Helsingør. Ikke langt fra stationen ligger Hotel Marienlyst, Marienlyst Slot og Helsingør Idrætspark.

Stationen ligger på Hornbækbanen mellem Helsingør og Gilleleje og betjenes af tog fra Lokaltog.
Perronen er indrettet på sydsiden af sporet som en trekant mellem Lappen og Strandalleen. Fra Campingvej er der mulighed for at krydse sporet for opgang til perronen. Der er niveaufri adgang fra Lappen, hvor der er indrettet en buslomme med et "dobbelt" venteskur med bænke, der vender både mod bussen og jernbanen. På perronen er der desuden indrettet en mindre cykelparkering.

Fra stationens nordvestlige udkørsel krydser sporet Lappen i en bevogtet jernbaneoverskæring, hvor perronen går over i fortovet til Lappen. Den sydøstlige udkørsel fortsætter parallelt med Campingvej.

Galleri

Eksterne henvisninger 

 Lokaltog

Stationer på Hornbækbanen
Stationer i Helsingør Kommune